# C:\Users\paivi.rimpilainen\AppData\Local\Microsoft\Windows\INetCache\Content.Word\VFvd5E6-1cZRpW.JPG

Oppilashuoltosuunnitelma

Martti Ahtisaaren koulu

Lukuvuosi 2020-2021

Sisällys

[Martti Ahtisaaren koulun oppilashuoltosuunnitelma 3](#_Toc431650754)

[1. Oppilashuollon kokonaistarve ja käytettävissä olevat oppilashuoltopalvelut 3](#_Toc431650755)

[2 Yhteisöllinen oppilashuolto ja sen toimintatavat 5](#_Toc431650756)

[2.1 Arki-ryhmä 5](#_Toc431650757)

[2.2 IsoOhr 7](#_Toc431650758)

[3 Yksilökohtaisen oppilashuollon järjestäminen 7](#_Toc431650759)

[4 Turvallisuuden ja hyvinvoinnin edistäminen 9](#_Toc431650760)

[4.1 Yhteistyö kouluterveydenhuollon laajoissa terveystarkastuksissa sekä terveystiedon opettamisessa 9](#_Toc431650761)

[4.2 Oppilaan sairauden vaatiman hoidon, erityisruokavalion ja lääkityksen järjestäminen koulussa 9](#_Toc431650762)

[4.3 Oppilashuollon tuki kurinpitorangaistuksen tai opetuksen epäämisen yhteydessä 9](#_Toc431650763)

[4.4 Yhteistyö koulun ulkopuolisten palvelujen ja yhteistyökumppaneiden kanssa 10](#_Toc431650764)

[4.5 Yhteistyö siirtymävaiheissa 10](#_Toc431650765)

[4.6 Yhteistyö ja käytänteet kouluympäristön terveellisyyden ja turvallisuuden sekä kouluyhteisön hyvinvoinnin tarkastuksessa 11](#_Toc431650766)

[4.7 Järjestyssäännöt 11](#_Toc431650767)

[4.8 Poissaolojen seuraaminen, niistä ilmoittaminen ja niihin puuttuminen 11](#_Toc431650768)

[4.9 Tapaturmien ehkäiseminen sekä ensiavun järjestäminen ja hoitoon ohjaus 12](#_Toc431650769)

[4.10 Tupakkatuotteiden, alkoholin ja muiden päihteiden käytön ehkäiseminen ja käyttöön puuttuminen 12](#_Toc431650770)

[4.11 Koulukuljetusten odotusaikoja ja turvallisuutta koskevat ohjeet 13](#_Toc431650771)

[4.12 Suunnitelma oppilaiden suojaamiseksi väkivallalta, kiusaamiselta ja häirinnältä 13](#_Toc431650772)

[4.13 Toiminta äkillisissä kriiseissä sekä uhka- ja vaaratilanteissa 14](#_Toc431650773)

[4 Oppilashuollon yhteistyön järjestäminen oppilaiden ja heidän huoltajiensa kanssa 15](#_Toc431650774)

[5 Oppilashuoltosuunnitelman toteuttaminen ja seuraaminen 15](#_Toc431650775)

# Martti Ahtisaaren koulun oppilashuoltosuunnitelma

## Oppilashuollon kokonaistarve ja käytettävissä olevat oppilashuoltopalvelut

Oppilashuollon tavoitteena on luoda terve ja turvallinen oppimis- ja kouluympäristö, suojata mielenterveyttä, ehkäistä syrjäytymistä sekä edistää kouluyhteisön hyvinvointia. Tavoitteena on oppimisen esteiden, oppimisvaikeuksien sekä koulunkäyntiin liittyvien muiden ongelmien ehkäiseminen, tunnistaminen, lieventäminen ja poistaminen mahdollisimman varhain. Perusopetuksen oppilashuolto jatkaa luontevasti esiopetuksen oppilashuoltoa.

Martti Ahtisaaren koulussa oppilashuollolla pyritään edistämään välittämisen, huolenpidon ja myönteisen vuorovaikutuksen toimintakulttuuria. Tarkoituksena on varmistaa kaikille tasavertainen kasvamisen ja oppimisen mahdollisuus. Oppilashuollon avulla huolehditaan, että opetuksessa käytettävät toimintatavat ja käytännöt tukevat lapsen oppimista, kasvamista ja hyvinvointia. Oppilashuoltotyöhön osallistuu koulun henkilökunta turvallisina aikuisina.

Oppilashuoltotyön ohjaavia periaatteita ovat:

* oppilashuoltotyön toteuttaminen on kaikkien koulun aikuisten vastuulla
* oppilashuoltotyö on ennaltaehkäisevää
* oppilashuoltotyö vahvistaa koulun toimintakulttuuria yhteisesti laadittujen arvojen suunnassa
* oppilashuoltotyö vahvistaa oppilaan sekä huoltajan osallisuutta
* oppilashuoltotyö tukee myönteistä välittämisen ilmapiiriä
* oppilashuoltotyöllä autetaan varhaista tukea ja puheeksi ottamista sekä tarkoituksenmukaista puuttumista.
* oppilashuoltotyöllä kehitetään moniammatillisia toimintatapoja ja ratkaisumalleja.
* oppilashuoltotyö on kaikkia osapuolia kunnioittavaa työskentelyä.

Oppilashuoltoon sisältyvät opetuksen järjestäjän hyväksymän opetussuunnitelman mukainen oppilashuolto sekä oppilashuollon palvelut. Jäljempänä on selvitetty, miten koulussa on järjestetty oppilashuollon yhteisöllinen, moniammatillinen ja yksilökohtainen oppilashuoltotyö. Lukuvuonna 2020-2021 käytettävissä olevaa oppilashuollon resurssia on seuraavasti:

* oppilashuoltotyölle on varattu aikaa maanantaisin klo 14-15.30
* koulukuraattori työskentelee koululla 1,5 päivänä viikossa
* koulupsykologi työskentelee koululla 2 päivää viikossa
* kouluterveydenhoitaja työskentelee koululla 4 päivää viikossa
* koululääkäri työskentelee koululla 1 päivänä viikossa
* laaja-alaiset erityisopettajat työskentelevät yhteensä 6h/viikko oppilashuoltoasioissa
* rehtori ja apulaisrehtori osallistuvat oppilashuollon yhteisöllisiin kokouksiin ja yksilöllisiin tarvittaessa
* koulun henkilöstöä, vanhempia, oppilaita ja sidosryhmien edustajia osallistuu yksilölliseen oppilashuoltoryhmään tarvittaessa sekä moniammatilliseen ryhmään neljästi vuodessa

Oppilashuoltotyössä huomioidaan, että koulu sijaitsee kasvavalla alueella, jossa palvelurakenteet ovat vielä osin vakiintumattomat ja esimerkiksi nuorisotyö etsii vielä muotoaan. Koulun oppilashuoltotyössä huomioidaan tarkoituksenmukaisuus ja yhdenvertaisuus. Oppilashuollon arviossa hyödynnetään laaja-alaisen terveystarkastuksen yleistä koontia. Oppilashuoltotyötä arvioidaan vuosittain. Perusopetuksen oppilashuoltotyö on monitasoista koulun toimintaa. Vanhempainyhdistys, vanhempainillat, arviointi- ja kehityskeskustelut vahvistavat kodin ja koulun vuoropuhelua ja kasvatuskumppanuutta. Kouluyhteisössä tapahtuvaa ennaltaehkäisevää oppilashuoltotyötä voivat olla myös hyvin toimivien ryhmien ja luokkien muodostaminen ja toiminnan suunnittelu sekä opetuksen eriyttäminen ja opettajien yhteistyö. Oppilaiden käyttäytymisen ja poissaolojen seuranta sekä varhainen ongelmien tunnistaminen ja niissä tukeminen edistävät oppilaiden hyvinvointia ja oppimista. VerSo-, välkkäriohjaaja-, oppilaskunta, kummi- ja kerhotoiminta sekä aamu- ja iltapäivätoiminta pyrkivät osaltaan lisäämään turvallisuutta ja hyvinvointia. Oppilashuollon palvelut kohdennetaan tarpeenmukaisesti yksittäisiin oppilaisiin, koululuokkiin, kouluyhteisöön ja yhteistyöhön sekä oppilashuollon kehittämiseen ja seurantaan.

## Yhteisöllinen oppilashuolto ja sen toimintatavat

Oppilashuoltoa koordinoidaan yhteisöllisissä oppilashuoltoryhmissä. Yhteisöllinen oppilashuolto järjestetään Martti Ahtisaaren koululla seuraavasti:

### Arki-ryhmä

Arki-ryhmä kokoontuu säännöllisesti maanantaisin klo 14-15.30. Arki-ryhmä on moniammatillinen oppilashuoltoryhmä, johon osallistuvat lukuvuonna 2020-2021 rehtori ja apulaisjohtaja, kouluterveydenhoitaja, koulupsykologi, koulukuraattori, koulunkäynninohjaajien edustaja, laaja-alaiset erityisopettajat (kunkin luokan oma ela vuorollaan), opettajat omalla vuorollaan.

Arki-ryhmä kokoontuu seuraavan suunnitelman mukaisesti:

Oppilashuolto

ARKI & ISO

|  |  |  |
| --- | --- | --- |
| Päivä  | Mitä tapahtuu?  | Kenen vuoro?    (30min/opettaja)  |
| 24.8.2020 31.8.2020  | Suunnittelu Suunnittelu  |   |
| 7.9.2020  | Arki  | Askel  |
| 14.9.2020  | Arki  | 4C  |
| 21.9.2020  | Arki  | 3D  |
| 28.9.2020  | ISO  |   |
| 5.10.2020  | Tuen tasot  |   |
| 19.10.2020  | Arki  | Polku  |
| 26.10.2020  | Arki  | 6B, 6C  |
| 2.11.2020  | Arki  | Rauha  |
| 9.11.2020  | Arki  | Ystävät, Kaverit  |
| 16.11.2020  | Tuen tasot  |   |
| 23.11.2020  | Arki  | 1D  |
| 30.11.2020  | ISO  |   |
| 7.12.2020  | Arki  | 2E, 3B  |
| 14.12.2020  | Arki  | 2C, 2D poissaoloseurantakatsaus |
| 11.1.2021  | Arki  | 3C, 4B  |
| 18.1.2021  | Tuen tasot  |   |
| 25.1.2021  | Tilastoinnit  |   |
| 1.2.2021  | ISO  |   |
| 8.2.2021  | Arki   | 5D  |
| 15.2.2021  | Arki  | 5B, 5C  |
| 22.2.2021  | Arki  | Eskat  |
| 1.3.2021  | Arki  | Saari, Oiva  |
| 15.3.2021  | Arki  | Eeva, Martti  |
| 22.3.2021  | Arki  | Ahti  |
| 29.3.2021  | Arki  | luokattomat, poissaoloseurantakatsaus |
| 12.4.2021  | ISO  |   |
| 19.4.2021  |   |   |
| 26.4.2021  | Tuen tasot  |   |
| 3.5.2021  |   |   |
| 10.5.2021  |   |   |
| 17.5.2021  | ISO  |   |
| 24.5.2021  |   |   |

Ryhmässä käsitellään oppimisen ja käyttäytymisen tukeen liittyvät **luokkakohtaiset** asiat sekä seurataan, arvioidaan ja kehitetään yhteistyössä oppilasryhmän hyvinvointia koulun arvojen ja toiminta-ajatuksen suunnassa. Ryhmään kutsutaan kunkin luokan luokanopettaja vuorollaan pohtimaan:

**Millaista tukea toivoisin itselleni?**

Opettaja tekee luokassaan sosiogrammin sekä oppilaat tekevät lyhyen nelikohtaisen hyvinvointikyselyn ennen luokan Arki-vuoroa. Tarkoituksena on niiden avulla kiinnittää huomiota luokan ilmapiiriin, työrauhaan, hyvinvointiin ja ystävyyssuhteisiin.

Keskustelu tuen toiveista käydään koulun toiminta-ajatusten pohjalta. Lukuvuonna 2020-2021 keskustelun teemoina ovat:

1. **Luokan yleisen hyvinvoinnin arviointi, ilmapiirin pohdintaa**

1. **Oppimisen tuen tilanne, tuen kirjauksien tilanne**

1. **Käyttäytymisen tuen tilanne, käyttäytymisodotuksien opettaminen luokassa**
2. **Oppilaan kohtaaminen ja tasa-arvoiset toimintatavat**
3. **Onko oppilaan kanssa harjoiteltu löytämään omia vahvuuksia ja kuinka niitä käytetään?**
4. **Yhteistyö työparin ja vanhempien kanssa?**
5. **Oppilaan arviointi, millaisia arvioinnin muotoja luokassa käytetään, oppilaiden osallistaminen?**

1. **Muuta ajankohtaista**

Arki-ryhmä on paikka kiireettömälle ja kannustavalle sekä kunnioittavalle keskustelulle luokan oppimiseen ja toimintaan liittyen. Oppilashuoltoryhmän kokouksista kirjataan kokouksen osallistujat, käsitellyt aiheet ja sovitut toimenpiteet, suunnitelmat ja niiden seuranta.

Yksilökohtaisille **oppilashuollollisille** asioille järjestetään aina erikseen moniammatillinen ryhmä yhteistyössä oppilaan huoltajan kanssa.

Oppimisen tukeen liittyviä pedagogisia asioita käsiteltäessä ryhmään osallistuvat vain ne henkilöt, jotka osallistuvat käytännössä oppilaan tukemiseen sekä vähintään yksi oppilashuollon työntekijä esimerkiksi koulupsykologi.

### IsoOhr

 Oppilashuoltoryhmä kutsuu suunnitelman mukaisesti kokoukseen vanhempaintoimikunnan ja oppilaskunnan edustajat sekä tarvittaessa muita asiantuntijoita käsiteltävän teeman mukaan. IsoOhr kehittää ja koordinoi koko kouluyhteisön hyvinvointiin, terveyteen ja turvallisuuteen liittyviä asioita. Lukuvuonna 2020-2021 IsoOhr:n vuoden kehitettäväksi kohteeksi on valittu: kouluun ja yhteisöön kiinnittymisen vahvistaminen- osallisuus, vanhemmuuden vahvistaminen ja tuki sekä pandemian aiheuttamien haittojen torjuminen, monitoimijaisen yhteistoiminnan kehittäminen oppilashuollossa

Tasa-arvon ja yhdenvertaisuuden teemat ovat esillä koulun tasa-arvosuunnitelman mukaisesti. Koulun tasa-arvosuunnitelma löytyy tästä linkistä: <https://sway.office.com/TeczsbCkCGTWXX0v?ref=Link>

IsoOhr on paikka yhteistyölle lasten ja nuorten hyvinvointia edustavien tahojen kanssa. Oppilashuoltoryhmän kokouksista kirjataan kokouksen osallistujat, käsitellyt aiheet ja sovitut toimenpiteet, suunnitelmat ja niiden seuranta. Oppilashuoltoryhmien kokoontumisesta ja toimintatavoista tiedotetaan koulun nettisivujen kautta sekä henkilökunnan Sharepoint- sivuilla.

## Yksilökohtaisen oppilashuollon järjestäminen

Yksittäisen lapsen asioiden käsittely on osa koulun arjessa tapahtuvaa lapsikohtaista huolenpitoa. Lapsikohtaiset neuvottelut järjestetään huolen herättyä tarpeenmukaisesti.

Yksilökohtaisessa oppilashuoltoryhmässä käsitellään yksittäistä lasta koskevaa oppilashuollollista asiaa. Asian käsittelyyn voivat osallistua vain ne lapsen opetukseen ja oppilashuollon järjestämiseen osallistuvat henkilöt, joiden tehtäviin lapsen asian käsittely välittömästi kuuluu.

Ratkaisu ryhmän kutsumisesta koolle ratkaistaan aina tapauskohtaisesti. Lähtökohtana on lapsen edun ja hyvinvoinnin näkökulma. Huoltaja ja vastuuhenkilö yhdessä neuvottelevat, keiden on hyvä osallistua tapaamiseen.

Ryhmän kokoaa se henkilö, joka huomaa huolen. Huolen herättyä hän on yhteydessä puhelimitse tai Wilman välityksellä oppilaan huoltajiin. Jos asia vaatii, kutsutaan yksilökohtainen oppilashuoltoryhmän koolle. Huoltajien kanssa sovitaan, ketkä ovat asian käsittelyn kannalta tarpeen kutsua ryhmään. Oppilas voi esittää toiveita, ketä ryhmään osallistuu. Huoltajilta pyydetään kirjallinen suostumus asioiden käsittelyyn oppilashuoltoryhmässä. Suostumukseen kirjataan kaikki osallistujat. Ryhmä nimeää keskuudestaan vastuuhenkilön, joka kirjoittaa muistion ja huolehtii sen arkistoinnista. Muistio arkistoidaan suljettuun kuoreen, johon merkitään päivämäärä, oppilaan nimi ja läsnäolijat sekä merkintä, ketkä muistion voivat lukea. Tieto laatikoidaan ja vastuuhenkilön nimi alleviivataan. Muistiokuoret säilytetään holvissa luokkakohtaisissa kansioissa.

 Tärkeää on, että

* kokoonpanosta sovitaan yhteistyössä huoltajien kanssa
* lapsikohtaisista neuvotteluista laaditaan kirjaamisvelvoitteen mukainen oppilashuoltokertomus.

Lapsikohtaiset neuvottelut kirjataan perusopetuksen oppilashuollon muistioon. Muistioista muodostuu oppilashuoltokertomus.

Opettajan ja huoltajan keskinäisistä oppilashuollollisista keskusteluista kirjataan päätökset. Lisäksi kukin ammattihenkilö kirjaa oppilaskohtaiset asiat oman ammattialansa säädösten mukaisesti omiin asiakasrekistereihinsä. Lapsen henkilötietojen käsittelystä vastaa rekisterinpitäjänä opetuksen järjestäjä.

Oppilaskohtaisia asioita käsittelevästä muistiosta on käytävä aina ilmi:

* Asian vireillepanija
* Päiväys
* Aihe
* Päätetyt jatkotoimenpiteet ja tarvittaessa niiden perustelut sekä vastuuhenkilöt
* Asian käsittelyyn osallistuneet
* Mitä tietoja ja kenelle oppilaasta annetaan

Muistion voivat lukea vain ne henkilöt, joille muistiossa on annettu siihen lupa.

Oppilashuoltokertomukset tallennetaan oppilashuoltorekisteriin, jonka vastuuhenkilönä toimii rehtori. Rekisteriin tallennetut tiedot ovat salassa pidettäviä ja huoltajalla on oikeus saada pyydettäessä kopiot merkinnöistä.

Jos ryhmässä on useita oppilaita kerrallaan, on jokaiselta oltava edellä mainitut suostumukset.

## Turvallisuuden ja hyvinvoinnin edistäminen

### 4.1 Yhteistyö kouluterveydenhuollon laajoissa terveystarkastuksissa sekä terveystiedon opettamisessa

Kouluterveydenhuolto järjestää laaja-alaisen terveystarkastuksen oppilaille ensimmäisellä ja viidennellä luokalla. Terveystarkistusta varten 1. luokkien sekä 4. luokkien opettajat täyttävät Oppilaan selviytyminen ja hyvinvointi koulussa – lomakkeen. Lomakkeen tiedonsiirtoon tarvitaan oppilaan vanhempien kirjallinen lupa. Jos laaja-alaisissa terveystarkastuksessa herää huoli oppilaan koulunkäyntiin tai hyvinvointiin liittyen, kouluterveydenhoitaja tai – lääkäri käynnistää yksilökohtaisen oppilashuoltoryhmän koolle kutsumisen.

Kouluterveydenhuollon henkilöstö osallistuu koulun opetussuunnitelman valmisteluun. Terveystiedon opettaminen järjestetään sovitusti yhteistyössä opettajien kanssa; kouluterveydenhoitaja voi oppituntivierailujen tai yhteisten tilaisuuksien puitteissa opettaa terveyden ja hyvinvoinnin asioita oppilaille. Kouluterveydenhoitaja on oppilaiden ja koko kouluyhteisön terveyden edistämisen asiantuntija, tukija, huolien havaitsija sekä jatkotutkimuksiin ja – hoitoon ohjaaja. Koululääkäri on kouluterveydenhuollon lääketieteellinen asiantuntija.

### 4.2 Oppilaan sairauden vaatiman hoidon, erityisruokavalion ja lääkityksen järjestäminen koulussa

Oppilaan diabeteksen hoidosta kouluaikana vastaavat koulunkäynninohjaajat Jarkko Niskanen, Anne Korpisalo ja Jaana Hakoluoto, lisäksi on sovitut varahenkilöt. Pitkäaikaissairauksien hoitokansiossa on kuvat oppilaista ja tiedot kouluajan hoitotarpeista. Kansion päivittämisestä huolehtivat laaja-alaiset erityisopettajat. Erityisluokanopettajat huolehtivat erityisluokkien oppilaiden mahdollisista sairauden vaatimista kouluaikaisista hoitotarpeista.

 Liitteenä on Kuopion kaupungin ohje sairaan lapsen hoidosta koulupäivän aikana. Liitteeseen pääsee tästä linkistä [https://edupalvelut-my.sharepoint.com/:w:/g/personal/paivi\_rimpilainen\_opedu\_kuopio\_fi/EZ3Q5\_I7415Ikk9jGFgN5VgBoYMkBDxDc5L\_y3TC0GGYAA?e=gXwPWu](https://edupalvelut-my.sharepoint.com/%3Aw%3A/g/personal/paivi_rimpilainen_opedu_kuopio_fi/EZ3Q5_I7415Ikk9jGFgN5VgBoYMkBDxDc5L_y3TC0GGYAA?e=gXwPWu)

### Oppilashuollon tuki kurinpitorangaistuksen tai opetuksen epäämisen yhteydessä

Oppilashuollon tuki kurinpitorangaistuksen tai opetuksen epäämisen yhteydessä on aina luonteeltaan yksilökohtaista oppilashuoltoa, josta luvussa 3 on kerrottu.

### Yhteistyö koulun ulkopuolisten palvelujen ja yhteistyökumppaneiden kanssa

**Pelastustoimi**

Pelastusviranomaiset ja poliisi toimivat yhteistyössä erilaisten tapahtumien yhteydessä. Tarpeen mukaisesti oppilashuollon toimijat konsultoivat pelastustoimen toimijoita.

**Seurakunta**

Alavan seurakunnan yhteyshenkilönä koululta toimii Kirsi Metsäkylä ja Miika Tammekann. Yhteistyön päätavoitteena on järjestää koululla aamunavauksia sekä kirkkovuoden tapahtumiin liittyviä kirkkotilaisuuksia (ev.lut. sekä ort.) ja lukuvuoden aloitus- ja päätösjumalanpalveluksia. Alavan seurakunta osallistuu välituntikerhon sekä kaakaotuvan järjestämiseen koulun kanssa yhteistyössä.

**Pohjois-Savon liikunta ja Kuopion koululiikunta**

Koulu osallistuu Liikkuva koulu- hankkeeseen, jonka puitteissa tehdään yhteistyötä. Liikkuva koulu- hanke tukee terveyttä ja hyvinvointia.

**Martti Ahtisaaren koulun vanhempainyhdistys**

Vanhempainyhdistyksen tavoitteena on edistää vanhempien ja koulun välistä yhteistoimintaa sekä tukea koteja ja koulua niiden pyrkimyksessä luoda lapsille hyvä oppimis- ja
kasvuympäristö. Vanhempainyhdistys tukee turvallisuutta ja hyvinvointia edistämällä lasten tasapainoista ja monipuolista kehitystä mm. järjestämällä kouluun erilaisia tapahtumia. Vanhempainyhdistyksen kokouksiin apulaisrehtorin lisäksi osallistuu opettajajäsen omalla vuorollaan.

**Nuorisotoimi**

Koulu on kaupungin keskisen alueen nuorisotoimen kanssa yhteistyössä. Nuorisotoimen työntekijä osallistuu koulun Iso-oppilashuoltoryhmiin. Nuorisotoimi järjestää kuudesluokkalaisille välituntiohjelmaa mahdollisuuksien mukaan. Kuikkalammen uudet nuorisotilat ovat alueen nuorten käytössä.

### Yhteistyö siirtymävaiheissa

**Esi-ja alkuopetuksen yhteistyösuunnitelma**

Esi-ja alkuopetustiimi tekee lukuvuoden alussa yhteistyösuunnitelman. Tulevien ekaluokkalaisten vanhempainilta järjestetään huhti- toukokuussa ja oppilaiden kouluun tutustumispäivä järjestetään 11.5.2021. Yhteistyötä tehdään Lehtoniemen päiväkodin, Uppo-Nallen päiväkodin. Kuikkalammen päiväkodin ja Ankkurin päiväkodin kanssa. Lehtoniemen päiväkodin esikoulun yhteyshenkilö on Pia Karppinen.

**Nivelvaiheyhteistyö yläkouluun siirryttäessä**

Martti Ahtisaaren koulusta siirrytään useampaan yläkouluun. Keväällä yläkoulujen opinto-ohjaajat vierailevat 6. luokissa ja yläkoulupaikan varmistuttua keväällä oppilaat osallistuvat vierailupäivään tulevassa koulussa. Yläkoulut järjestävät vanhempainillat omilla kouluillaan 6. luokan oppilaiden vanhemmille. Ennen kuin yläkoulun luokkia muodostetaan, pidetään tiedonsiirtopalaveri, johon osallistuvat yläkoulun erityisopettaja, 6. luokan opettaja ja erityisopettaja.

### 4.6 Yhteistyö ja käytänteet kouluympäristön terveellisyyden ja turvallisuuden sekä kouluyhteisön hyvinvoinnin tarkastuksessa

Kouluympäristön terveellisyyden ja turvallisuuden varmistamiseksi yhteistyö palvelutuottaja YIT Oy:n kanssa on keskeistä. Kiinteistöpäällikkö Jarko Hyvönen on koululla tavattavissa kiinteistön huoltoon ja turvallisuuteen liittyvissä asioissa sovitusti.

Lakisääteiset turvallisuusmääräykset näkyvät kriisisuunnitelmassa.

Piha-alueen turvallisuuden varmistamiseksi palveluntuottaja järjestää leikkivälineiden tarkistuksen kuukausittain sekä vuosittain.

Palveluntuottaja kyselee säännöllisesti turvallisuushavaintoja.

Kouluympäristön terveellisyys ja turvallisuus sekä kouluyhteisön hyvinvointi tarkastetaan joka kolmas vuosi oppilaiden ja henkilöstön terveyden edistämiseksi. Tarkastus tehdään yhteistyössä koulun ja sen oppilaiden, kouluterveydenhuollon, terveystarkastajan, henkilöstön työterveyshuollon, työsuojeluhenkilöstön ja tarvittaessa muiden asiantuntijoiden kanssa (Kansanterveyslaki 380/2009, 12§)

Työhyvinvointitiimiin kuuluvat Sohvi Almila, Helena Grönqvist, Marika Korhonen, Birgit Palm ja Jaana Tuomainen.

### 4.7 Järjestyssäännöt

Koulun järjestyssäännöt löytyvät alla olevasta linkistä:

<https://peda.net/kuopio/p/marttiahtisaari/koulun-s%C3%A4%C3%A4nn%C3%B6t>

###  Poissaolojen seuraaminen, niistä ilmoittaminen ja niihin puuttuminen

Kuopin kaupungin koulutoimessa on yhteiset ohjeet poissaolojen seurantaan ja puuttumiseen. Ohjeet löytyvät seuraavasta linkistä: <http://www.kuopio.fi/c/document_library/get_file?uuid=c0541517-21da-4c1d-869e-61bce7b6d4ea&groupId=12147>

### Tapaturmien ehkäiseminen sekä ensiavun järjestäminen ja hoitoon ohjaus

Tapaturmien ehkäisemiseksi koulu tekee tiivistä yhteistyötä palveluntuottaja YIT Oy. Yritys vastaa kiinteistön toimivuudesta, käytettävyydestä, turvallisuudesta ja terveellisyydestä.

Tapaturmien sattuessa lähin ensiapu on kouluterveydenhoitaja, joka järjestää hoitoon ohjauksen yhteistyössä koulun henkilökunnan kanssa.

Kuopion kaupungin tiedote koulutapaturmien korvaamiskäytännöistä: <http://www.kuopio.fi/c/document_library/get_file?uuid=8bb2223a-ae27-4762-af66-bea27f828224&groupId=12147>

###  4.10 Tupakkatuotteiden, alkoholin ja muiden päihteiden käytön ehkäiseminen ja käyttöön puuttuminen

Koulussa edistetään mielenterveyttä ja hyvinvointia opettamalla sosiaalisia taitoja sekä tunnetaitoja, siten pyritään ehkäisemään myös päihteiden käytön kokeiluja. Lasten ja nuorten päihteidenkäytön ehkäisy on ennen kaikkea asennekasvatusta, jonka tavoitteena on jokaisen terve itsetunto. Koulussa pyritään näiden toimien lisäksi lisäämään oppilaiden yhteenkuuluvuuden tunnetta ja turvallisuuden tunnetta yhteisten tapahtumien sekä myönteisen restoratiivisen kasvatusotteen myötä. Oppilaiden sosiaalisia taitoja lisää myös ongelmatilanteiden sovitteluun pyrkivä VerSo – toiminta. Oppilaiden osallisuuden lisääminen antaa mielekkyyden kokemusta ja lisää elämänhallintataitoja.

Tupakkalain 11 §:n mukaan tupakkatuotteiden hallussapito on kielletty alle 18-vuotiailta. Myös kaikkien alkoholijuomien hallussapito on kielletty alle 18-vuotiailta. Huumausaineiden hallussapito on kielletty kaiken ikäisiltä.

Jokaisen koulun aikuisen tehtävänä on puuttua välittömästi havaittuun päihteiden käyttöön. Aikuinen noudattaa Kuopion koulujen toimintamallia.

Kuopion koulujen toimintamallit ongelmatilanteissa:

Oppilas on tavattu tupakoimasta. Asia saatetaan luokanopettajan/-ohjaajan tietoon, joka keskustelee oppilaan kanssa ja on yhteydessä huoltajaan. Kurinpidolliset toimenpiteet tehdään järjestyssääntöjen mukaisesti.

Tieto oppilaan päihdekokeilusta /-ongelmasta. Asia saatetaan luokanopettajan/-ohjaajan tietoon, joka keskustelee oppilaan kanssa ja on yhteydessä huoltajaan. Jatkotoimenpiteet toteutetaan oppilashuoltotyön yksilöllisten toimintaohjeiden mukaisesti.

Oppilas päihtyneenä koulussa. Jos oppilas tavataan koulussa päihteiden alaisena, havainnon tehnyt aikuinen ottaa työparikseen toisen aikuisen (esim. luokanopettajan/-ohjaajan, terveydenhoitajan, rehtorin). Oppilaan huoltaja kutsutaan koululle selvittämään tilannetta, jonka jälkeen heidät ohjataan terveyskeskuksen omalääkärille.

### 4.11 Koulukuljetusten odotusaikoja ja turvallisuutta koskevat ohjeet

Koulukuljetuksessa tulevat oppilaat tuodaan lukujärjestyksen tai aamuhoidon tarpeen mukaan koululle. Koulunkäynninohjaajat valvovat koulun alkua odottavia kuljetusoppilaita.

Kotiinkuljetukset lähtevät koulun parkkipaikalta oppilaiden koulupäivän tai iltapäiväkerhon päätyttyä. Koulunkäynninohjaajat valvovat ja huolehtivat oppilaat kyyteihin.

Kuljetusvastaavana toimiva koulunkäynninohjaaja: Jukka Niemi/ Tea Jäntti

* ilmoittaa kuljetusyrityksille koulun kyytitarpeet alustavasti jo keväällä/kesällä
* ilmoittaa kyytimuutoksista sekä toimii yhteyshenkilönä koulun ja kuljetusyritysten välillä
* huolehtii oppilaiden väliaikaiset kyytitarpeet (esim. loukkaantumistapauksissa)
* vastaa kyytilistojen laatimisesta ja toimittaa listat rehtorille

Opettaja ja muu henkilökunta ilmoittavat oppilaansa kyytimuutoksista kuljetusvastaavalle. Vanhemmat ilmoittavat poissaolot/kyytimuutokset suoraan lapsensa kuljettajalle ja kouluun. Kyytilista oppilaista sekä lukujärjestykset ovat kansliassa.

Koulu on järjestänyt valvonnan paikallisliikenteen bussipysäkille, sillä bussilla kulkevia oppilaita on runsaasti. Koulunkäynninohjaajat ovat valvojina. Oppilaille tulee opettaa turvallista pysäkkikäyttäytymistä.

### 4.12 Suunnitelma oppilaiden suojaamiseksi väkivallalta, kiusaamiselta ja häirinnältä

Koulullamme toimii Vertaissovittelu. Koulutuksen saaneet oppilaat, opettajat ja ohjaajat selvittelevät kiusaamisasioita ja koettavat löytää niihin yhdessä sovittelevia ratkaisuja.
Välkkäritoiminta sekä luokkatasoilla toteutettava KiVa – koulu – toiminta ovat myös koulumme toimia kiusaamisen ehkäisemiseksi. Sosiaalisten taitojen opettaminen koulun toiminta- ajatuksen mukaisesti nähdään tärkeänä osana kiusaamisen ja häirinnän ehkäisemistä.

Oppilaiden psyykkistä ja sosiaalista turvallisuutta edistetään koulun yhteisten käyttäytymisodotusten ja toimintaohjeiden opettamisella. Opettelemme myönteisen palautteenannon tapoja. Tavoitteena on lisätä oppilaiden kohtaamisessa lämpimän vuorovaikutuksen keinoja.

Koulun henkilöstö sitoutuu kiusaamisen vastaiseen työhön koulun toiminta – ajatuksen mukaisesti ja puuttuu kiusaamistilanteisiin heti restoratiivisin keinoin. Koulun henkilöstö huolehtii valvontavuoroistaan sekä välitunneilla että odotustilanteissa.

Martti Ahtisaaren koulun puuttumisen polku löytyy tästä linkistä: <https://peda.net/kuopio/p/marttiahtisaari/hkko/hkko/arvot/puuttumisen-polku>

### 4.13 Toiminta äkillisissä kriiseissä sekä uhka- ja vaaratilanteissa

Pelastussuunnitelma ja kriisikansio ovat ajan tasalla. Turvallisuutta ylläpidetään Martin koulun vuosikellomallin mukaisesti.

Pelastusharjoitukset pidetään lakisääteisesti. Harjoituksen kulku käydään läpi koko henkilökunnan kanssa ja tarvittaessa tehdään toimintatapoja koskevat tarkennukset. Henkilökunnan "turvallisuuskävely" vuosittain sekä arkitilanteiden havainnointi auttavat puuttumaan epäkohtiin. Turvallisuuskävelyihin liitetään kirjallinen tiivistelmä, jonka jokainen laittaa talteen. Kaikille opettajille jaetaan Toimintamalli tulipalotilanteessa sekä Toimintamalli sisältä ulos pelastautumiseen.

Turvallisuusohjeet ja -määräykset laitetaan niitä vaativiin kohteisiin. Opettajat ovat velvollisia noudattamaan niitä. Pyritään aktiiviseen tiedottamiseen ja ennaltaehkäisyyn, turvallisuustietoisuuteen.

Ensiapukoulutuksia suositellaan henkilökunnalle tarpeen mukaan.

Koululla on Martin ABC-kansio, johon on koottu kaikki koulun toimintaan liittyvä oleellinen tieto esim. uusille työntekijöille. Se sisältää koulun oman toimintamallin tulipalotilanteessa sekä toimintamallin sisältä ulos pelastautumisessa sekä järjestyssäännöt. Sijaisille on pikaperehdytysohje. Siihen kootaan koulunpitoon liittyvät ohjeet, käytänteet, säännöt sekä yhteystiedot. Järjestyssääntöihin perehdytään syksyn aikana luokissa toistuvasti keskustellen.

Tärkeisiin asiakirjoihin perehtyminen varmistetaan kuittaamisella.

Tilat kierretään säännöllisesti turvallisuusvastaavien kanssa. Lisäksi rehtori ja kiinteistöpäällikkö järjestävät kuukausipalavereja.

Läheltä piti –tilanteet ja vaaranpaikat ilmoitetaan välittömästi koulusihteerille ja rehtorille ja ne kirjataan sähköiseen huoltokirjaan.

Henkilökuntaa rohkaistaan varmistamaan toimintaohjeet rehtorilta ja turvallisuusvastaavilta, jos on epävarma ohjeistuksesta.

Turvallisuusvastaavana toimivat Päivi Mikkonen ja Rasi-Pekka Tiihonen ja koko koulun turvallisuudesta vastaa rehtori Titta Kaukonen ja hänen poissaollessaan Henna Reinikainen.

Kriisisuunnitelma löytyy koulusihteerin huoneesta ja henkilökunnan sivuilta Sharepointissa.

## Oppilashuollon yhteistyön järjestäminen oppilaiden ja heidän huoltajiensa kanssa

Yhteisöllinen IsoOhr on paikka oppilaiden ja vanhempien edustajan osallisuudelle. Vanhempia pyritään osallistamaan myös IsoOhr:ssä valmisteltavien teemojen käytännön toteutuksessa ja arvioinnissa. Vanhempainyhdistys valitsee vuosittain keskuudestaan yhteisölliseen IsoOhr:ään osallistujan. Oppilaiden osallisuus tapahtuu oppilaskunnan hallituksen kautta.

Yksilökohtaisen oppilashuoltoryhmän suunnittelusta lähtien vanhemmat ovat osallisia. Osallisuutta tuetaan ryhmän keskusteluissa ja päätöksissä sekä toimenpiteiden käytännön toteutuksessa. Oppilashuollon periaatteista ja menettelytavoista tiedotetaan koulun nettisivuilla, Wilman kautta, vanhempainillassa, opetushenkilöstön kautta sekä lukuvuositiedotteessa.

## Oppilashuoltosuunnitelman toteuttaminen ja seuraaminen

Lukuvuoden päätteeksi sekä Arki-ryhmä että IsoOhr arvioivat toimintaansa ja arvioinnin pohjalta tehdään arvioinnin suunnittelua tulevalle lukuvuodelle. Keskeisistä tuloksista ja yhteisöllisen oppilashuollon teemojen toteutumisista tiedotetaan oppilaille, huoltajille sekä mukana oleville yhteistyötahoille koulun nettisivujen kautta sekä koulun sisäisessä tiedottamisessa.